Ingen barrierer: september 2011
Mange transseksuelle og personer der har skiftet køn har i mange år måtte lide under den stigmatisering og ydmygelse det er at skulle identificeres som enten kvinde eller mand. En tur gennem lufthavnskontrollen, offentlige instanser osv. kan for mange være en pinagtig situation for de, som ikke nødvendigvis kan identificere sig med det køn, der står skrevet i deres pas og offentlige papirer.
I Australien har man endelig gjort noget ved denne situation. Der har de nemlig identificeret det tredje køn - X. Det betyder at transseksuelle eller kønskifteopererede ikke længere behøver at sætte kryds ud for K eller M, men blot kan identificeres i deres offentlige papirer med et X.
Det var da en god historie, som vi kunne lære noget af i Danmark. Og i virkeligheden en afstigmatisering, som er ret let at gå til.
Læs mere om det nye køn her
Indsendt af Sammenslutningen af Unge Med Handicap kl. 15.41
Af gæsteskribent Lene Alexander.
I en sund seksualitet er det vigtigt, at kende sin egen krop. Kende dens signaler og lytte til dem. Min erfaring er, at rigtig mange mennesker ikke lytter til kroppen eller ikke handler på signalerne den sender.
Som ung og handicappet er jeg klar over, at du har endnu flere udfordringer i forhold til din krop. Derfor mener jeg, at det mentale i at acceptere sin krop, som den nu engang er, er en vigtig mission – her er nogle enkle refleksioner som kan hjælpe dig i den rigtige retning.
Dine tanker påvirker dit sind og hele din krop. Har du positive tanker om dig selv og din krop eller har du overvejene negative tanker. Hvis de er negative så stop dem, det kan du gøre bevidst ved at tage valget.
Rigtig tit gør vi mennesker ting af vane og pr. automatik. Hvilke vaner har du og er de sunde og gode for dig? Har du for vane at springe måltider over? Har du for vane at glemme at dyrke motion? Har du for vane at glemme at lytte til din krop? Hvis du lytter til kroppens signaler gør du så det den beder dig om?
Er der overensstemmelse imellem dine tanker og handlinger. Tænker du nu vil jeg behandle mig selv godt, men alligevel køber du slik, som du ved ikke er godt for dig. Alligevel får du ikke den mængde af søvn som er godt for din krop. Alligevel tager du ikke den pause kroppen kræver for at du ikke bliver stresset.
Hvor godt kender du dig selv og din egen seksualitet? Sørger du for at onaner da det er godt for dig og din krop? Hvis du ikke kan selv, har du så snakket med en der kan guide dig eller som kan støtte dig i at få gang i samtalen omkring din egen seksualitet. Det er lige så vigtigt at få din sunde seksualitet med i dit liv som det er vigtigt at få mad, drikke og søvn nok.
Indsendt af Sammenslutningen af Unge Med Handicap kl. 10.13
Servicestyrelsen har i samarbejde med Københavns Universitet udviklet et spil om grænsesætning i forhold til lyst, aktivitet, frivillighed, fantasi og omsorg. Spillet er et forebyggende undervisningsmateriale som lærere, pædagoger og lignende kan blive undervist i bruge.
Synes du der mangler konkrete materialer i forhold til at arbejde med forebyggelse af seksuelle overgreb og grænseoverskridelser generelt? Så har du nu muligheden for at få et gratis spil, som du kan benytte i undervisningen. Servicestyrelsen tilbyder i samarbejde med http://www.seminarer.dk/ et gratis spil og et gratis uddannelsesforløb for pædagoger, lærere og andre der arbejder med børn og unge på specialskoler, institutioner etc.
Formålet med Spillerum er at hjælpe børn og unge med at udvikle og kende deres egne grænser, og lære dem meningsfuldt at give udtryk for disse grænser i relation til andre, samt at forstå og respektere andres grænser. Spillet kan dog ikke blot udleveres uden videre, man skal nemlig have deltaget i kurset Samspil, hvor man lærer de pædagogiske metoder og teorier bag spillet. Samtidig vil man blive undervist i hvordan man bruger spillet, så man understøtter det enkelte barns behov.
Der afholdes kurser i Spillerum i oktober og november 2011.
Indsendt af Sammenslutningen af Unge Med Handicap kl. 11.52
Det er en stor ære, at få lov at skrive et par indlæg til denne blog om det som jeg brænder for, når vi snakker handicap og seksualitet.
Jeg er mor til en multihandicappet dreng der godt nok lige nu kun er 8 år, men jeg ved at han en dag vil have et seksualliv. Som sexolog og som mor er det i hvert fald mit ønske, at han får det derfor må omgivelserne give ham den støtte og hjælp som han har brug for. Alle mennesker med et handicap har ret til et sexliv og vi som støttepersoner, pædagoger, lærer og lign. skal uddannes så vi er klædt på til at hjælpe og støtte i det omfang der er behov for.
Alle mennesker har en seksualitet. Når vi ligger som fostre i vores moders mave har vi en seksualitet. Når vi bliver født og kommer til verden har vi en seksualitet. Seksualitet er noget der ligger dybt i vores krop, det er en energi vi som mennesker kan arbejde med bevidst for at få vækket, eller den kan ligge i dvale i vores krop og først dukke op med fuld skure når vi nærmer os puberteten.
Altså er det en vigtig del af det, at være menneske. At have et sundt og godt forhold til sig selv og til sin krop er seksualitet. Nærvær, intimitet og berøring er seksualitet. Onani, kærester, sexlegetøj er seksualitet.
I mange tilfælde bliver seksualitet forbundet med noget negativt, pornoindustrien, prostitution, overgreb, krænkelse, overskridelse af grænser. Jeg ved at seksualitet også rummer disse sider, men lad os prøve at få drejet det over på nydelse, glæde, kærlighed, samhørighed og sundhed i livet. Lad os få det drejet over på aktiv, sund levevis som en naturlig del af det gode sunde liv såvel som sund kost, motion og søvn er vigtigt.. Lad os hjælpe handicappede med at få et sådan liv, også et sundt seksualliv.
Derfor skal vi alle råbe op om vores behov, råbe op om hvad vi har brug for, råbe op om at det er vigtigt at have en seksualpolitik på skoler, institutioner, bosteder så vi signalere, at vi ikke er bange for at tage samtalen omkring dette felt, fordi det er en naturlig del af det at være menneske.
Indsendt af Sammenslutningen af Unge Med Handicap kl. 11.18